– Շատ լավ հարց է: Պարզ բացատրությունն այն է, որ Ռուսաստանի ու Եվրամիության հարաբերությունները, մեղմ ասած, լավագույն վիճակում չեն, ինչը բացասաբար է ազդում Ռուսաստանի ու Եվրամիության հետ Հայաստանի հարաբերությունների վրա: Չեմ կասկածում, որ Ռուսաստանի ապագան կապված է Եվրոպայի հետ: Ռուսաստանը եվրոպական երկիր է: Ռուսաստանը, իհարկե, կարևոր երկիր է՝ հաշվի առնելով նրա տնտեսական ներուժն ու ռազմական հզորությունը, և բացի այդ, Ռուսաստանը մեծ կայսրության ժառանգորդն է: Գուցե դա է պատճառը, որ Ռուսաստանի և Եվրամիության շահերը միշտ չէ, որ համընկնում են, բայց ես կարծում եմ, որ Ռուսաստանի բնակիչների մեծ մասը հետևում է եվրոպական արժեքներին և պատկանում է միևնույն քաղաքակրթությանը, որ տարածված է Արևմտյան Եվրոպայում: Հետևաբար, կարծում եմ, որ Ռուսաստանն ու Եվրամիությունը մի օր գալու են փոխըմռնման և սկսելու են համագործակցել իրար հետ: